@ 16 Monty Self-Catering | LekkeSlaap
Vanaf R680 per nag (vir 4 persone)
@ 16 Monty Self-Catering bied gemaklike selfsorgverblyf in 'n aparte eenheid op die eienaar se perseel. Die eenheid is ideaal vir 2 gaste maar daar is 2 ekstra uitvoubeddens. Die verblyf is langs die hoofhuis geleë met 'n privaat ingang en 'n afstandbeheerde hek. Die eenheid is in Wilgehof, wat 4,5 km van Bloemfontein se middedorp af is.
Die oopplan-eenheid is in 'n slaap- en sitarea verdeel. Die eenheid het 2 enkelbeddens, 2 uitvoubeddens, 'n klein badkamer met 'n stort, en 'n kombuisie met 'n tafel en stoele. Die kombuisie is met 'n yskassie, oondjie, tweeplaatstofie, mikrogolfoond en 'n ketel toegerus. Daar is 'n opslaan lessenaar met 'n kragprop en plek om 2 USB-toebehore in te prop. Gratis WiFi is beskikbaar. Die TV het 11 kanale en 19 radiostasies en gaste kan hul eie geheuestokkies of HDMI-kabel saambring.
Die laai van elektriese voertuie is nie by die tarief ingesluit nie en daar is 'n aparte koste aan verbonde.